[pic] | EUROPOS BENDRIJŲ KOMISIJA |

Briuselis, 2009.10.29

KOM(2009)580 galutinis

2009/0162 (CNS)

Pasiūlymas

TARYBOS SPRENDIMAS

dėl makrofinansinės pagalbos teikimo Ukrainai

(SEK(2009)1428)

AIŠKINAMASIS MEMORANDUMAS

PASIūLYMO APLINKYBėS |

11 | Pasiūlymo pagrindas ir tikslai Komisija siūlo suteikti Ukrainai iki 500 mln. EUR makrofinansinę pagalbą paskolos forma. Siūloma pagalba skirta prisidėti tenkinant Tarptautinio valiutos fondo (TVF) nustatytus Ukrainos bendruosius mokėjimų balanso ir valstybės biudžeto išorės finansavimo poreikius. Šia pagalba bus paremta valdžios institucijų stabilizavimo programa, siekiant užtikrinti fiskalinių ir užsienio sąskaitų tvarumą, be to, ji padės Ukrainai likviduoti pasaulinės finansų krizės padarinius. Siūloma Bendrijos makrofinansinė pagalba papildys TVF paramą, numatytą pagal 2008 m. lapkričio mėn. TVF valdybos patvirtintą rezervinį susitarimą. Be to, ši pagalba papildys 2002 m. Tarybos[1] suteiktą Bendrijos makrofinansinę 110 mln. EUR pagalbą Ukrainai, kuri dar nėra įgyvendinta. Komisija ketina šią pagalbą įgyvendinti kaip pirmąjį bendros ES finansinės paramos Ukrainai, kurią sudarys iš viso 610 mln. EUR, etapą. Bendrijos makrofinansinė pagalba bus išimtinė ir teikiama tik tam tikrą laikotarpį, be to, ji bus teikiama, jei visų pirma bus daroma pažanga įgyvendinant esamą TVF programą ir jei bus sėkmingai įvykdytos su šia pagalba sietinos ekonominės politikos sąlygos. |

120 | Bendrosios aplinkybės Perėjimas iš planinės ekonomikos į rinkos ekonomiką Ukrainoje buvo pakankamai sudėtingas: 2008 m. Ukrainos realusis BVP vis dar buvo mažesnis nei 1990 m. Po ilgą laiką trukusio nuosmukio 2000 m. ekonomika vėl pradėjo augti; 2000–2008 m. laikotarpiu vidutinė ekonomikos augimo norma buvo 6,9 %. Tačiau nuo pasaulinės krizės pradžios šalies ekonominė padėtis labai pablogėjo. 2008 m. Ukrainos realioji BVP augimo norma buvo tik 2,5 %, be to, numatyta, kad per pirmąjį 2009 m. ketvirtį šis rodiklis sumažės apie 20 %, palyginti su praėjusiais metais. Pagal naujausias šių metų TVF prognozes realusis BVP gali sumažėti net 14 %. Susitarus dėl su krize susijusių koregavimų paketo, kuriam priskirta ir valiutos devalvacija, padėtis, susijusi su Ukrainos einamąja sąskaita, labai pagerėjo – nuo 7,2 % BVP deficito 2008 m. iki 2009 m. numatyto 0,5 % BVP pertekliaus. Šis pagerėjimas visų pirma reiškia mažėjantį prekybos deficitą. Vis dėlto, nors 2009 m. tikimasi nedidelio einamosios sąskaitos balanso pertekliaus, Ukraina patiria nuostolių dėl kapitalo sąskaitos deficito: netekus pasitikėjimo nutekėjo kapitalas, pasikeitė kapitalo srautai ir sumažėjo tiesioginių užsienio investicijų. Dėl didelio spaudimo kapitalo sąskaitai darytas didelis spaudimas tarptautinėms atsargoms, kurių tinkamą lygį buvo galima palaikyti tik dėl TVF pagal rezervinį susitarimą teikiamo finansavimo. Be to, sulėtėjus ekonominei veiklai labai sumažėjo valstybės pajamos, o dėl to padidėjo biudžeto deficitas. Pagal naujausias antrosios rezervinio susitarimo programos peržiūros prognozes pabrėžiamas su biudžeto deficitu susijęs tikslas – 8,6 % BVP 2009 m. Ukrainos valdžios institucijoms 2008 m. rudenį priėmus ekonominės politikos sprendimus atsirado galimybė susitarti su TVF dėl finansavimo susitarimo. 2008 m. lapkričio mėn. TVF valdyba patvirtino 24 mėnesių rezervinį susitarimą dėl 16,5 mlrd. JAV dolerių, kurie sudaro 802 % Ukrainos skolinimosi teisių. Ši išskirtinė galimybė gauti finansavimą grindžiama tuo, kad 2008 m. pabaigoje Ukrainoje kilo didelė einamosios sąskaitos ir kapitalo sąskaitos krizė. Ypatingai pasikeitusios prekybos sąlygos buvo susijusios su tokių produktų kaip Ukrainos plienas paklausos sumažėjimu, kuris sutapo su finansavimo trūkumu, atsiradusiu dėl bankų krizės, ir indėlininkų pasitikėjimo sumažėjimu. Kiti veiksniai, dėl kurių leista pasinaudoti TVF finansavimu, tai i) tvari padėtis, susijusi su išorės ir valstybės skola, ii) gera prognozė Ukrainai vėl patekti į privataus kapitalo rinkas ir iii) įsipareigojimai šalies viduje vykdyti politikos reformas. Dviejų metų TVF programa yra akivaizdžiai prioritetinė. Pirmoji 4,5 mlrd. JAV dolerių paskolos dalis buvo išmokėta iš karto po TVF valdybos sprendimo. Antrosios 2,8 mlrd. JAV dolerių paskolos dalies mokėjimas pradžioje buvo atidėtas dėl Ukrainos vyriausybės ir TVF nesutarimų dėl kelių pagrindinių programos aspektų, ir galiausiai ši dalis išmokėta 2009 m. gegužės mėn. Didžioji dalis antrosios paskolos dalies (1,9 mlrd. JAV dolerių) skirta tiesiogiai biudžetui, siekiant padėti Ukrainai įvykdyti su išorės skola susijusius įsipareigojimus. Trečiosios 3,3 mlrd. JAV dolerių paskolos dalies išmokėjimą TVF valdyba patvirtino 2009 m. liepos mėn. pabaigoje. Siekiant padėti įvykdyti visos vyriausybės išorės mokėjimų įsipareigojimus, visa ši dalis taip pat skirta biudžetui. |

130 | Pasiūlymo srityje galiojančios nuostatos 2002 m. Taryba priėmė sprendimą skirti vidutinio laikotarpio trukmės makrofinansinę iki 110 mln. EUR dydžio pagalbą Ukrainai. Pagal šią programą neišmokėtos jokios sumos, nes neįvykdytos tokių mokėjimų sąlygos. Tarybos sprendimas dar galioja, o Komisija ketina jį įgyvendinti iki naujos siūlomos pagalbos suteikimo. |

140 | Derėjimas su kitomis Europos Sąjungos politikos sritimis ir tikslais Makrofinansinės pagalbos programa papildomos kitos EB finansavimo programos, visų pirma vidutinio laikotarpio trukmės biudžeto parama pagal Europos kaimynystės ir partnerystės priemonę, įgyvendintą vykdant ES bendradarbiavimo su Ukraina šalies strategiją. Taigi ši pagalba gali padėti didinti ES įtaką Ukrainos politikos formavimui ir padėti Ukrainai įveikti dabartinę gilią ekonomikos krizę. Makrofinansinės pagalbos programa taip pat papildomas išorės finansavimas, kurį teikia TVF, Pasaulio bankas ir dvišaliai pagalbos teikėjai. Makrofinansinė pagalba skiriama tuo metu, kai ES taip pat padeda mobilizuoti finansavimą, skirtą Ukrainos energetikos sektoriaus reformai remti. Komisija ir susijusios institucijos (TVF, Pasaulio bankas, ERPB ir EIB), atsižvelgdamos į jų taikomas taisykles, turimus pajėgumus ir sąlygas, kartu Ukrainos valdžios institucijoms rengia paramos paketą, skirtą tvariam Ukrainos vidutinio laikotarpio dujų tranzito ir dujų mokėjimų įsipareigojimų sprendimui rasti. Siūlomos makrofinansinės pagalbos neketinama tiesiogiai susieti su šiuo paketu. Tačiau teikiant šią pagalbą, visų pirma tam tikromis sąlygomis, būtų remiamas Ukrainos ekonomikos stabililizavimas ir reformos, įskaitant dujų sektoriaus ir socialinės saugos bendrąsias reformas. |

KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |

Konsultacijos su suinteresuotosiomis šalimis |

219 | Rengdamos šį Komisijos pasiūlymą Komisijos tarnybos susisiekė su Ukrainos valdžios institucijomis, TVF, Pasaulio banku, ERPB ir galimais dvišaliais pagalbos teikėjais bei kreditoriais, kad aptartų su pagalba susijusius poreikius. Konsultuotasi su Ekonomikos ir finansų komitetu, kuris prieštaravimų nepateikė. Tarybai priėmus sprendimą, Komisijos tarnybos ves derybas su Ukrainos valdžios institucijomis dėl susitarimo memorandumo ir paskolos susitarimo, kad nustatytų išsamias pagalbos įgyvendinimo sąlygas. |

Tiriamųjų duomenų rinkimas ir naudojimas |

229 | Padedant išorės konsultantams, Komisija atliks Ukrainos valstybės finansų ir administracinės kontrolės kokybės ir patikimumo vertinimą. |

230 | Poveikio vertinimas Makrofinansinė pagalba turės tiesioginio poveikio Ukrainos mokėjimų balansui ir valstybės biudžetui, todėl sumažės finansinių suvaržymų įgyvendinant valdžios institucijų ekonominę programą. Teikiant makrofinansinę pagalbą bus toliau remiamas su TVF sutartų stabilizavimo programos bendrųjų tikslų įgyvendinimas. Šių makroekonominių tikslų nebūtų galima įgyvendinti finansuojant projektus arba teikiant techninę pagalbą. Pagalba bus teikiama kaip mokėjimų balanso ir biudžeto parama, todėl pagalbos išmokomis bus padedama kaupti centrinio banko rezervus ir tenkinti valstybės biudžeto išorės finansavimo poreikius, kaip numatyta makroekonomikos stabilizavimo programoje. |

TEISINIAI PASIūLYMO ASPEKTAI |

305 | Siūlomų veiksmų santrauka Bendrija suteikia Ukrainai iki 500 mln. EUR makrofinansinę pagalbą paskolos forma. Šiuo tikslu Komisija įgaliojama pasiskolinti atitinkamą sumą kapitalo rinkose arba iš finansų įstaigų. Ši suma papildys Tarybos sprendimu 2002/639/EB skirtą 110 mln. EUR sumą – taip bus įgyvendintas pirmasis bendros ES finansinės paramos Ukrainai etapas. Pagalbos suma bus išmokama per du kartus. Ilgiausias vidutinis paskolos mokėjimo terminas – 15 metų. Pagalbą administruoja Komisija, kuri su valdžios institucijomis susitaria dėl konkrečių ekonominės politikos ir finansinių sąlygų, susijusių su paskolos dalių išmokėjimu. Bus tinkamai atsižvelgiama į tai, ar yra laikomasi su Finansiniu reglamentu suderintų konkrečių reikalavimų dėl sukčiavimo ir kitų pažeidimų prevencijos. Pagalba visiškai atitiks makroekonominius tikslus, nustatytus TVF patvirtintuose Ukrainos ekonominės politikos planuose. Ji taip pat bus suderinta su ilgesnio laikotarpio politikos tikslais, numatytais ES ir Ukrainos partnerystės ir bendradarbiavimo susitarime ir vėliau 2005 m. priimtame ES ir Ukrainos veiksmų plane vykdant Europos kaimynystės politiką, taip pat Asociacijos susitarime, dėl kurio dabar vyksta derybos. Dėl konkrečių ekonominės politikos sąlygų, susijusių su paskolos mokėjimu, Komisija ketina sutelkti dėmesį į kelias sritis, įskaitant valstybės finansų valdymą ir socialinės saugos bendrąsias reformas, susijusias su energetikos sektoriaus reformomis. Komisija taip pat gali nuspręsti sutelkti dėmesį į specifines labai svarbias politikos sritis, pavyzdžiui, į 2009 m. balandžio mėn. Europos kaimynystės politikos įgyvendinimo ataskaitoje (EKP pažangos ataskaita) nustatytus prioritetus arba į priemones, kurios laikomos reikalingomis po veiklos vertinimo. |

310 | Teisinis pagrindas Sutarties 308 straipsnis. |

329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |

Proporcingumo principas Pasiūlymas atitinka proporcingumo principą dėl toliau nurodytų priežasčių. |

331 | Siūlomos naujos pagalbos suma (iki 500 mln. EUR) atitinka apytikriai 25 % likusių Ukrainos 2009 m. išorės finansavimo poreikių, neskaitant TVF ir Pasaulio banko teikiamos makroekonominės paramos. TVF vertinimu šie poreikiai sudaro 2,8 mlrd. JAV dolerių arba 2 mlrd. EUR. Ši Bendrijos parama teikiama atsižvelgiant į esamą išskirtinę padėtį, nes besitęsianti pasaulinė krizė daro didelį poveikį Ukrainos ekonomikai. |

Pasirinkta priemonė |

341 | Siūloma priemonė – kita. |

342 | Kadangi pagrindų reglamento dėl makrofinansinės pagalbos priemonės nėra, ad hoc Tarybos sprendimai pagal Sutarties 308 straipsnį yra vienintelė tokiai pagalbai turima teisinė priemonė. |

Poveikis biudžetui |

401 | Pagal Garantijų fondo reglamentą[2] tikimasi, kad Garantijų fondo atidėjiniai bus gauti 2012 m. ir sieks daugiausia 45 mln. EUR. Tai sudaro 9 % 500 mln. EUR paskolos, kuri, kaip tikimasi, bus išmokėta 2010 m. |

PAPILDOMA INFORMACIJA |

Persvarstymo, keitimo, laikino galiojimo sąlyga |

533 | Pasiūlyme nustatytas riboto naudojimosi laikotarpis. |

1. 2009/0162 (CNS)

Pasiūlymas

TARYBOS SPRENDIMAS

dėl makrofinansinės pagalbos teikimo Ukrainai

EUROPOS SĄJUNGOS TARYBA,

atsižvelgdama į Europos bendrijos steigimo sutartį, ypač į jos 308 straipsnį,

atsižvelgdama į Komisijos pasiūlymą[3],

atsižvelgdama į Europos Parlamento nuomonę[4],

pasikonsultavusi su Ekonomikos ir finansų komitetu,

kadangi:

2. Ukrainos ir Europos Sąjungos santykių pagrindas – Europos kaimynystės politika. 2005 m. Europos bendrija ir Ukraina susitarė dėl Europos kaimynystės politikos veiksmų plano, kuriame nustatyti ES ir Ukrainos santykių vidutinės trukmės prioritetai. Nuo 2007 m. Europos bendrija ir Ukraina derasi dėl Asociacijos susitarimo, kuris, kaip tikimasi, pakeistų šiuo metu galiojantį Partnerystės ir bendradarbiavimo susitarimą. ES ir Ukrainos santykius dar labiau sustiprino naujai pradėta Rytų partnerystė.

3. Tarptautinė finansų krizė Ukrainos ekonomikai daro vis didesnį poveikį – ypatingai mažėja gamyba, prastėja fiskalinė padėtis ir daugėja išorės finansavimo poreikių.

4. Ukrainos ekonomikos stabilizavimas ir atkūrimas remiamas Tarptautinio valiutos fondo (TVF) finansine pagalba. TVF rezervinis susitarimas su Ukraina patvirtintas 2008 m. lapkričio mėn.

5. Toliau blogėjant fiskalinei padėčiai didžioji dalis antrosios paskolos pagal TVF rezervinį susitarimą dalies ir visa trečioji dalis skirtos biudžetui.

6. Atsižvelgdama į prastėjančią ekonominę padėtį ir perspektyvas, Ukraina paprašė Bendrijos makrofinansinės pagalbos.

7. 2009–2010 m. mokėjimų balanse yra susidaręs didelis finansavimo trūkumas, todėl makrofinansinė pagalba laikoma tinkamu atsaku į Ukrainos prašymą remti ekonomikos stabilizavimą kartu su dabartine TVF programa. Tikimasi, kad šia finansine pagalba taip pat bus prisidėta prie valstybės biudžeto išorės finansavimo poreikių mažinimo.

8. Be makrofinansinės pagalbos Ukrainai suteikiama paskola pagal 2002 m. liepos 12 d. Tarybos sprendimą 2002/639/EB suteikti papildomą makrofinansinę pagalbą Ukrainai[5].

9. Siekiant užtikrinti veiksmingą Bendrijos finansinių interesų, susijusių su šia finansine pagalba, apsaugą, būtina, kad Ukraina taikytų tinkamas priemones, susijusias su sukčiavimo, korupcijos ir kitų su pagalba siejamų pažeidimų prevencija ir kova su jais, Komisija vykdytų kontrolę, o Audito Rūmai atliktų auditą.

10. Šios Bendrijos finansinės pagalbos suteikimas nepažeidžia biudžeto valdymo institucijos galių.

11. Šią pagalbą turėtų administruoti Komisija, konsultuodamasi su Ekonomikos ir finansų komitetu.

12. Šiam sprendimui priimti Sutartyje nenumatyti jokie kiti įgaliojimai, išskyrus nustatytuosius 308 straipsnyje,

NUSPRENDĖ:

1 straipsnis

1. Bendrija, siekdama padėti Ukrainai stabilizuoti ekonomiką ir sumažinti jos mokėjimų balanso ir biudžeto poreikius, kaip numatyta dabartinėje TVF programoje, suteikia Ukrainai makrofinansinę pagalbą paskolos, kurios didžiausia pagrindinė suma 500 mln. EUR, o ilgiausias vidutinis paskolos mokėjimo terminas 15 metų, forma.

2. Šiuo tikslu Komisija įgaliota Europos bendrijos vardu pasiskolinti reikalingus išteklius.

3. Bendrijos finansinės pagalbos išmokėjimą administruoja Komisija, nepažeisdama TVF ir Ukrainos susitarimų.

4. Bendrijos finansinė pagalba teikiama dvejus metus nuo 2 straipsnio 1 dalyje nurodyto susitarimo memorandumo įsigaliojimo pirmosios dienos. Tačiau dėl susiklosčiusių aplinkybių Komisija, pasikonsultavusi su Ekonomikos ir finansų komitetu, gali nuspręsti pratęsti teikimo laikotarpį ne ilgiau kaip vieneriems metams.

2 straipsnis

1. Komisija įgaliojama, pasikonsultavus su Ekonomikos ir finansų komitetu, susitarti su Ukrainos valdžios institucijomis dėl su Bendrijos makrofinansine pagalba susijusių ekonominės politikos sąlygų, kurios turi būti nustatytos susitarimo memorandume. Sąlygos turi atitikti TVF ir Ukrainos pasirašytų susitarimų nuostatas. Pagalbos finansinės sąlygos turi būti išsamiai išdėstytos paskolos susitarime, dėl kurio susitaria Komisija ir Ukrainos valdžios institucijos.

2. Bendrijos finansinės pagalbos įgyvendinimo laikotarpiu Komisija stebi, ar Ukrainos finansiniai mechanizmai, administracinės procedūros ir vidaus bei išorės kontrolės mechanizmai, susiję su šia Bendrijos finansine pagalba, yra patikimi.

3. Komisija reguliariai tikrina, ar Ukrainos ekonominė politika atitinka Bendrijos pagalbos tikslus ir ar tinkamai laikomasi sutartų ekonominės politikos sąlygų. Atlikdama tikrinimus Komisija glaudžiai bendradarbiauja su TVF ir Pasaulio banku, o, prireikus, su Ekonomikos ir finansų komitetu.

3 straipsnis

1. Komisija šią Bendrijos finansinę pagalbą Ukrainai teikia dviem paskolos dalimis, laikydamasi 2 dalies sąlygų. Kiekvienos dalies dydis turi būti nustatytas susitarimo memorandume.

2. Sprendimą dėl paskolos dalių išmokėjimo Komisija priima atsižvelgdama į tai, ar tinkamai įgyvendinamos ekonominės politikos sąlygos, dėl kurių susitarta susitarimo memorandume. Antroji dalis neišmokama anksčiau nei praėjus trims mėnesiams po pirmosios dalies išmokėjimo.

3. Bendrijos lėšos pervedamos į Ukrainos nacionalinį banką. Remiantis susitarimo memorandumo nuostatomis, įskaitant nepatenkintų biudžeto finansavimo poreikių patvirtinimą, lėšos gali būti pervestos į Ukrainos iždą, kuris yra galutinis gavėjas.

4 straipsnis

1. Šiame sprendime nurodytos skolinimosi ir skolinimo operacijos atliekamos eurais, tą pačią lėšų įskaitymo dieną, ir dėl jų Bendrijai nereikia spręsti su paskolos mokėjimo terminų pasikeitimu susijusių klausimų, ji nepatiria jokios valiutų kurso ar palūkanų normos rizikos arba kokios nors kitos komercinės rizikos.

2. Komisija, Ukrainai paprašius, imasi visų būtinų priemonių, siekdama užtikrinti, kad paskolos terminai ir sąlygos būtų papildyti išankstinio grąžinimo sąlyga, atitinkančia atitinkamą skolinimosi operacijų terminų ir sąlygų nuostatą.

3. Ukrainos prašymu ir kai atsižvelgiant į aplinkybes galima sumažinti paskolos palūkanų normą, Komisija gali refinansuoti visus pirminius įsiskolinimus ar jų dalį arba pakeisti atitinkamas finansines sąlygas. Refinansavimas arba restruktūrizavimo operacijos atliekami pagal 1 dalyje nustatytas sąlygas, dėl jų neturi būti pratęstas vidutinis susijusios paskolos mokėjimo terminas arba padidėti refinansavimo arba restruktūrizavimo operacijos dieną mokėtina kapitalo suma.

4. Visas Bendrijos išlaidas, susijusias su skolinimosi ir skolinimo operacijomis pagal šį sprendimą, padengia Ukraina.

5. Ekonomikos ir finansų komitetas informuojamas apie 2 ir 3 dalyse nurodytų operacijų eigą.

5 straipsnis

Bendrijos finansinė pagalba įgyvendinama pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[6] nuostatas ir jo įgyvendinimo taisykles[7]. Susitarimo memorandume ir paskolos susitarime, dėl kurių turi būti susitarta su Ukrainos valdžios institucijomis, visų pirma numatomos tinkamos priemonės, kurių imasi Ukraina dėl sukčiavimo, korupcijos ir kitų su pagalba siejamų pažeidimų prevencijos ir kovos su jais. Juose taip pat numatoma Komisijos, įskaitant Europos kovos su sukčiavimu tarnybą (OLAF), kontrolė su teise vietoje atlikti tikrinimus ir apžiūras ir Audito Rūmų vykdomas auditas, kuris prireikus atliekamas vietoje.

6 straipsnis

Iki kiekvienų metų rugpjūčio 31 d. Komisija Europos Parlamentui ir Tarybai pateikia ataskaitą, kurioje pateikiamas šio sprendimo įgyvendinimo per praėjusius metus vertinimas. Ataskaitoje nurodomas susitarimo memorandume pagal 2 straipsnio 1 dalį nustatytų politikos sąlygų, Ukrainos vykdomos ekonominės ir finansinės veiklos rezultatų ir Komisijos sprendimų išmokėti pagalbos dalis ryšys.

7 straipsnis

Šis sprendimas įsigalioja jo paskelbimo Europos Sąjungos oficialiajame leidinyje dieną.

Priimta Briuselyje […]

Tarybos vardu

Komisijos narys Joaquin ALMUNIA

FINANSINĖ TEISĖS AKTO PASIŪLYMO PAŽYMA

1. PASIŪLYMO PAVADINIMAS

Makrofinansinė pagalba Ukrainai

2. VEIKLA GRINDŽIAMO VALDYMO IR VEIKLA GRINDŽIAMO BIUDŽETO SUDARYMO SISTEMA

Atitinkama (-os) politikos sritis (-ys) ir susijusi (-ios) veiklos rūšis (-ys):

01 antraštinė dalis – Ekonomikos ir finansų reikalai, 03 antraštinė dalis – Tarptautiniai ekonomikos ir finansų reikalai

3. BIUDŽETO EILUTĖS

3.1. Biudžeto eilutės (veiklos eilutės ir atitinkamos techninės bei administracinės pagalbos eilutės (buvusios BA eilutės)) su pavadinimais:

01 04 01 14 Garantijų fondo atidėjiniai

3.2. Priemonės ir jos finansinio poveikio trukmė:

Paskolos suma bus išmokama 2010 m. dviem dalimis. Tačiau negalima atmesti vėlavimo galimybės, tokiu atveju ši operacija būtų pratęsta.

3.3. Biudžeto ypatybės

Biudžeto eilutė | Išlaidų rūšis | Nauja | ELPA įnašas | Šalių kandidačių įnašai | Finansinės perspektyvos išlaidų kategorija |

01 04 01 14 | PI | DIF | NE | NE | NE | Nr. 4 |

Pagalba suteikiant paskolą

01 04 01 14 – Garantijų fondo atidėjiniai

Išorės veiksmų garantijų fondui lėšos atidedamos pagal Fondo reglamentą su pakeitimais. Pagal šį reglamentą atidėjiniai į Fondą apskaičiuojami ne nuo visos sprendimo priėmimo metu numatytos suteikti paskolos sumos, bet nuo metų pabaigoje negrąžintos sumos. Atidėjinių suma apskaičiuojama „n“ metų pradžioje iš planuojamos sumos atėmus Fondo grynojo turto vertę „n-1“ metų pabaigoje. Ši atidėjinių suma „n“ metais įrašoma į „n+1“ metų preliminarų biudžetą, o „n+1“ metų pradžioje visa ši suma pervedama iš Garantijų fondo atidėjinių (01 04 01 14 biudžeto eilutė).

Todėl apskaičiuojant Fondo atidėjinių sumą, 9 % (daugiausia 45 mln. EUR) visos faktiškai išmokėtos sumos bus įskaičiuota į planuojamą „n-1“ metų pabaigos sumą.

01 04 01 04 – Europos bendrijos garantija Bendrijos suteiktoms paskoloms, skirtoms teikti makrofinansinę pagalbą trečiosioms šalims.

Biudžeto įrašas („p. m.“), kuriame nurodyta paskolos (500 mln. EUR) biudžeto garantijos suma, bus panaudotas tik tuomet, jei bus faktiškai pareikalauta šios garantijos. Tikimasi, kad biudžeto garantijos nebus pareikalauta.

4. IŠTEKLIŲ SUVESTINĖ

4.1. Finansiniai ištekliai

4.1.1. Įsipareigojimų asignavimų (ĮA) ir mokėjimų asignavimų (MA) suvestinė

mln. EUR (tūkstantųjų tikslumu)

Išlaidų rūšis | Skirsnio Nr. | 2009 m. | 2010 m. | Iš viso |

Veiklos išlaidos[8] |

Įsipareigojimų asignavimai (ĮA) | 8.1. | a | 0 | 0 |

Mokėjimų asignavimai (MA) | b | 0 | 0 |

Į orientacinę sumą įskaičiuotos administracinės išlaidos[9] |

Techninė ir administracinė pagalba (NDIF) | 8.2.4. | c | 0 | 0 |

ORIENTACINĖ SUMA, IŠ VISO |

Įsipareigojimų asignavimai | a+c | 0 | 0 |

Mokėjimų asignavimai | b+c | 0 | 0 |

Į orientacinę sumą neįskaičiuotos administracinės išlaidos[10] |

Žmogiškieji ištekliai ir susijusios išlaidos (NDIF) | 8.2.5. | d | 0 | 0 |

Į orientacinę sumą neįskaičiuotos prie žmogiškųjų išteklių ir susijusių išlaidų nepriskiriamos administracinės išlaidos (NDIF) | 8.2.6. | e | 0 | 0 |

Iš viso orientacinių priemonės finansinių išlaidų |

Iš viso ĮA, įskaitant išlaidas žmogiškiesiems ištekliams | a+c+d+e | 0 | 0 |

Iš viso MA, įskaitant išlaidas žmogiškiesiems ištekliams | b+c+d+e | 0 | 0 |

4.1.2. Suderinamumas su finansiniu programavimu

X Pasiūlymas atitinka esamą finansinį programavimą.

( Atsižvelgiant į pasiūlymą, reikės pakeisti finansinės perspektyvos atitinkamos išlaidų kategorijos programavimą.

( Įgyvendinant pasiūlymą gali tekti taikyti Tarpinstitucinio susitarimo nuostatas[11] (t. y. taikyti lankstumo priemonę arba patikslinti finansinę perspektyvą).

4.1.3. Finansinis poveikis pajamoms

X Pasiūlymas neturi finansinio poveikio pajamoms.

( Pasiūlymas pajamoms turi tokį finansinį poveikį:

4.2. Žmogiškųjų išteklių visos darbo dienos ekvivalentas (įskaitant pareigūnus, laikinuosius ir išorės darbuotojus); išsami informacija pateikta 8.2.1 punkte.

Metų poreikiai | 2009 m. | 2010 m. |

Iš viso žmogiškųjų išteklių | 1/3 | 1/3 |

5. YPATYBĖS IR TIKSLAI

5.1. Trumpalaikiai ir ilgalaikiai poreikiai

Ukrainos ekonomika labai nuketėjo nuo pasaulinės ekonomikos ir finansų krizės. 2008 m. antrą pusmetį pradėjo lėtėti ekonomikos augimas, be to, numatoma, kad 2009 m. gamyba sumažės 14 %. Nors einamosios sąskaitos deficitas mažėja, dėl padidėjusių įsipareigojimų grąžinti trumpalaikes skolas bendri išorės finansavimo poreikiai išlieka dideli. Tarptautinis valiutos fondas apskaičiavo, kad vien 2009 m. likutinis išorės finansavimo trūkumas yra 2,8 mlrd. JAV dolerių. Tikimasi, kad 2010 m. išorės finansavimo poreikiai bus mažesni, tačiau vis tiek dideli. Tikimasi, kad Europos bendrija padengs dalį šių likusių išorės finansavimo poreikių.

5.2. Papildoma Bendrijos dalyvavimo nauda, pasiūlymo suderinamumas su kitomis finansinėmis priemonėmis ir galima sąveika

Bendrijos finansinė parama reiškia, kad pagal Europos kaimynystės politiką Ukraina yra strategiškai svarbi. Makrofinansinė pagalba yra tinkama priemonė esamai Bendrijos pagalbai papildyti; ja padedama visiškai finansuoti TVF remiamą ekonomikos stabilizavimo programą. Vadinasi, galima nustatyti svarbių sąsajų su jos poveikiu ekonomikos reformai ir stabilizavimui.

5.3. Pasiūlymo tikslai, numatomi rezultatai ir susiję rodikliai atsižvelgiant į veikla grindžiamo valdymo sistemą

Ekonomikos ir finansų generalinio direktorato veiklos rūšies „tarptautiniai ekonomikos ir finansų reikalai“ tikslas „makrofinansinės pagalbos trečiosioms šalims teikimas siekiant spręsti jų mokėjimų balanso krizę ir atkurti išorės skolos tvarumą“ yra susijęs su bendru tikslu – „skatinti gerovę už Europos Sąjungos ribų“.

Susiję rodikliai: einamosios sąskaitos balansas BVP procentine išraiška (numatomas rezultatas: padėties pagerėjimas), išorės skola BVP procentine išraiška (numatomas rezultatas: sumažėjimas) ir oficialios atsargos prekių ir paslaugų importo mėnesiais (numatomas rezultatas: stabilizavimas arba padidėjimas).

5.4. Įgyvendinimo metodas (orientacinis)

X Centralizuotas valdymas

X tiesioginis, vykdomas Komisijos

( Netiesioginis, perduodama:

( vykdomosioms įstaigoms

( Bendrijų įsteigtoms įstaigoms, nurodytoms Finansinio reglamento 185 straipsnyje

( nacionalinei (-ėms) viešojo sektoriaus įstaigai (-oms) arba viešąsias paslaugas teikiančiai (-čioms) įstaigai (-oms)

( Pasidalijamasis arba decentralizuotas valdymas

( kartu su valstybėmis narėmis

( kartu su trečiosiomis šalimis

( Bendras valdymas su tarptautinėmis organizacijomis (nurodyti)

Pastabos

6. STEBĖSENA IR VERTINIMAS

6.1. Stebėsenos sistema

Vykdomus veiksmus stebės Komisijos tarnybos, atsižvelgdamos į makroekonominės ir struktūrinės politikos priemones, dėl kurių bus susitarta su Ukrainos valdžios institucijomis ir kurios bus įtrauktos į susitarimo memorandumą. Valdžios institucijų bus prašoma Komisijos tarnyboms reguliariai atsiskaityti apie šias priemones. Europos Komisijos delegacija Kijeve taip pat teiks ataskaitas su pagalbos stebėsena susijusiais klausimais. Komisijos tarnybos palaikys glaudžius ryšius su TVF ir Pasaulio banku, kad iš šių organizacijų pasisemtų patirties.

6.2. Vertinimas

6.2.1. Ex-ante vertinimas

Ex-ante vertinimą atliko Komisijos tarnybos (Ekonomikos ir finansų generalinio direktorato D3 skyrius).

6.2.2. Priemonės, kurių buvo imtasi atlikus tarpinį arba ex-post vertinimą (panašios ankstesnės veiklos patirtis)

Nuo 2004 m. iš viso atlikti devyni makrofinansinės pagalbos operacijų ex-post vertinimai, taip pat atlikti du vertinimai naujose nepriklausomose buvusios Tarybų Sąjungos valstybėse (Armėnijoje ir Tadžikistane). Vertinimuose daroma išvada, kad makrofinansinės pagalbos operacijomis prisidedama (nors kartais nežymiai ir netiesiogiai) prie pagalbą gaunančios šalies išorės tvarumo gerinimo, makroekonominio stabilumo ir struktūrinių reformų pažangos. Daugeliu atvejų makrofinansinės pagalbos operacija turėjo teigiamo poveikio pagalbą gaunančios šalies mokėjimų balansui ir padėjo sušvelninti biudžeto suvaržymus. Ji taip pat turėjo įtakos šiek tiek didesniam ekonomikos augimui.

6.2.3. Būsimo vertinimo sąlygos ir dažnumas

Nepriklausomą Ukrainai suteiktos pagalbos ex-post vertinimą planuojama atlikti pagal Ekonomikos ir finansų reikalų generalinio direktorato daugiametę vertinimo programą.

7. Kovos su sukčiavimu priemonės

Komisijos tarnybos vykdo nuolatinę finansinių ir administracinių procedūrų veiklos vertinimo programą visose trečiosiose šalyse, gaunančiose Bendrijos makrofinansinę pagalbą, siekdamos laikytis Europos Bendrijų bendrajam biudžetui taikomo Finansinio reglamento reikalavimų.

Ukrainoje dar neatliktas veiklos vertinimas, tačiau 2007 m. kovo mėn. paskelbta Pasaulio banko valstybės finansų valdymo veiksmų studija. Europos Komisija netrukus užsakys naują veiklos vertinimą. Jo rezultatais bus naudojamasi siekiant apibrėžti konkrečias su pagalbos išmokėjimu sietinas politines priemones, kad būtų sustiprintas Ukrainos valstybės finansų valdymo sistemų veiksmingumas, skaidrumas ir patikimumas.

Į siūlomą makrofinansinės pagalbos Ukrainai teisinį pagrindą taip pat įtraukta nuostata dėl sukčiavimo prevencijos priemonių. Šios priemonės bus išsamiai išdėstytos susitarimo memorandume ir paskolos susitarime. Planuojama, kad bus numatytos kelios konkrečios politikos sąlygos, taikomos teikiant pagalbą, daugiausia valstybės finansų valdymo srityje, siekiant stiprinti pagalbos veiksmingumą, skaidrumą ir atskaitomybę. Makrofinansinei pagalbai bus taikomos tikrinimo, kontrolės ir audito procedūros, už kurias bus atsakinga Komisija, taip pat Europos kovos su sukčiavimu tarnyba (OLAF), ir Europos Audito Rūmai.

8. IŠSAMI INFORMACIJA APIE IŠTEKLIUS

8.1. Pasiūlymo tikslai vertinant pagal finansines išlaidas

Įsipareigojimų asignavimai mln. EUR (tūkstantųjų tikslumu)

2009 metai | n+1 metai | n+2 metai | n+3 metai | n+4 metai | n+5 metai |

Pareigūnai arba laikinieji darbuotojai[12] (XX 01 01) | A*/AD | 1/3 | 1/3 |

B*, C*/AST |

Darbuotojai[13], finansuojami pagal XX 01 02 str. |

Kiti darbuotojai[14], finansuojami pagal XX 01 04/05 str. |

IŠ VISO | 1/3 | 1/3 |

8.2.2. Užduočių, susijusių su priemone, aprašymas

Pvz., parengti susitarimo memorandumus ir paskolos susitarimą ir (arba) derėtis dėl jų, palaikyti ryšius su valdžios institucijomis ir tarptautinėmis finansų institucijomis, stebėti šalies gavėjos ekonominę ir struktūrinę politiką, vykti į patikrinimo komandiruotes ir rengti Komisijos tarnybų ataskaitas bei su pagalbos valdymu susijusias Komisijos procedūras.

8.2.3. Žmogiškųjų išteklių (numatytų teisės aktais) šaltiniai

X Šiuo metu programos valdymui skirti etatai, kuriuos reikia pakeisti arba pratęsti.

( Etatai, pagal MPS (metinę politikos strategiją) ir (arba) PBP (preliminarų biudžeto projektą) iš anksto skirti n-tiesiems metams.

( Etatai, kurių bus prašoma kitos MPS ir (arba) PBP procedūros metu.

( Etatai, kurie bus perskirstyti naudojant valdymo tarnybos išteklius (vidinis perskirstymas).

( Etatai, reikalingi n-tiesiems metams, tačiau nenumatyti tų metų MPS ir (arba) PBP.

8.2.4. Į orientacinę sumą įskaičiuotos kitos administracinės išlaidos (XX 01 04/05 – Administracinio valdymo išlaidos)

mln. EUR (tūkstantųjų tikslumu)

01 03 02 biudžeto eilutė Makroekonominė pagalba | n metai | n+1 metai | n+2 metai | n+3 metai | n+4 metai | n+5 metai ir vėliau | IŠ VISO |

Kita techninė ir administracinė pagalba |

– intra muros |

– extra muros 1) Veiklos vertinimas 2) Ex-post vertinimas | 0,050 | 0,250 |

Iš viso techninei ir administracinei pagalbai | 0,050 | 0,250 |

8.2.5. Į orientacinę sumą neįskaičiuotos finansinės išlaidos žmogiškiesiems ištekliams ir susijusios išlaidos

mln. EUR (tūkstantųjų tikslumu)

Žmogiškųjų išteklių rūšis | n metai | n+1 metai | n+2 metai | n+3 metai | n+4 metai | n+5 metai ir vėliau |

Pareigūnai ir laikinieji darbuotojai (XX 01 01) | 0,030 | 0,030 |

Pagal XX 01 02 str. finansuojami darbuotojai (pagalbiniai darbuotojai, deleguotieji nacionaliniai ekspertai, pagal sutartis dirbantys darbuotojai ir kt.) (nurodyti biudžeto eilutę) |

Iš viso žmogiškųjų išteklių ir susijusių išlaidų (NEĮSKAIČIUOTŲ į orientacinę sumą) | 0,030 | 0,030 |

Apskaičiuota – Pareigūnai ir laikinieji tarnautojai |

Prireikus pateikti nuorodą į 8.2.1 punktą. |

NETAIKOMA |

Apskaičiuota – Pagal XX 01 02 str. finansuojami darbuotojai |

Prireikus pateikti nuorodą į 8.2.1 punktą. |

NETAIKOMA |

8.2.6. Į orientacinę sumą neįskaičiuotos kitos administracinės išlaidos mln. EUR (tūkstantųjų tikslumu) |

2009 metai | n+1 metai | n+2 metai | n+3 metai | n+4 metai | n+5 metai ir vėliau | IŠ VISO |

XX 01 02 11 01 – Komandiruotės | 0,020 | 0,010 | 0,030 |

XX 01 02 11 02 – Posėdžiai ir konferencijos |

XX 01 02 11 03 – Komitetai[16] |

XX 01 02 11 04 – Tyrimai ir konsultacijos |

XX 01 02 11 05 – Informacinės sistemos |

2. Iš viso kitų valdymo išlaidų (XX 01 02 11) |

3. Kitos administracinio pobūdžio išlaidos (patikslinti nurodant biudžeto eilutę) |

Iš viso administracinių išlaidų, išskyrus žmogiškųjų išteklių ir susijusias išlaidas, (NEĮSKAIČIUOTŲ į orientacinę sumą) | 0,020 | 0,010 | 0,030 |

Apskaičiuota – Į orientacinę sumą neįskaičiuotos kitos administracinės išlaidos |

Trys vieno ir (arba) dviejų asmenų komandiruotės. |

[1] 2002 m. liepos 12 d. Tarybos sprendimas 2002/639/EB (OL L 209, 2002 8 6, p. 22.)

[2] 2009 m. gegužės 25 d. Tarybos reglamento (EB, Euratomas) Nr. 480/2009, įsteigiančio Išorės veiksmų garantijų fondą (kodifikuota redakcija), 5 straipsnis. Atidėjinys skiriamas iš Garantijų fondo atidėjinių (01 04 01 14 biudžeto eilutė).

[3] OL C [...], [...], p. [...].

[4] OL C [...], [...], p. [...].

[5] OL L 209, 2002 6 8, p. 22.

[6] OL L 248, 2002 9 16, p. 1.

[7] Komisijos reglamentas (EB, Euratomas) Nr. 2342/2002, OL L 357, 2002 12 31, p. 1.

[8] Atitinkamos xx antraštinės dalies xx 01 skyriui nepriklausančios išlaidos.

[9] Išlaidos pagal xx antraštinės dalies xx 01 04 straipsnį.

[10] xx 01 04 arba xx 01 05 straipsniams nepriskiriamos išlaidos pagal xx 01 skyrių.

[11] Žr. Tarpinstitucinio susitarimo 19 ir 24 punktus.

[12] Kurių išlaidos NEĮSKAIČIUOTOS į orientacinę sumą.

[13] Kurių išlaidos NEĮSKAIČIUOTOS į orientacinę sumą.

[14] Kurių išlaidos įskaičiuotos į orientacinę sumą.

[15] Prie atitinkamos (-ų) vykdomosios (-ųjų) įstaigos (-ų) reikėtų pateikti nuorodą į konkrečią finansinę teisės akto pažymą.

[16] Nurodyti komiteto rūšį ir kuriai grupei jis priklauso.